 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 [www.mnz.gov.si](http://www.mnz.gov.si)

|  |
| --- |
| Številka: 500-179/2023/17 (102-16) |
| Ljubljana, 23. 11. 2023 |
| EVA (če se akt objavi v Uradnem listu RS) |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Informacija o organizaciji srečanja ministrov za notranje zadeve držav članic Salzburškega foruma, Brdo pri Kranju, 11. in 12. december 2023 – predlog za obravnavo  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 Odl.US: U-I-294/07-16, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ……seji dne …... sprejela naslednji SKLEP:Vlada Republike Slovenije se je seznanila z Informacijo o organizaciji srečanja ministrov za notranje zadeve držav članic Salzburškega foruma, Brdo pri Kranju, 11. in 12. december 2023. Barbara Kolenko Helbl  generalna sekretarkaPriloga:* Informacija

Prejmejo:* Ministrstvo za notranje zadeve
* Ministrstvo za zunanje in evropske zadeve
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Ministrstvo za notranje zadeve bo 11. in 12. decembra 2023 na Brdu pri Kranju organiziralo srečanje ministrov za notranje zadeve držav članic Salzburškega foruma (SF). Na srečanje so vabljeni ministri za notranje zadeve Salzburškega foruma (Avstrija, Bolgarija, Hrvaška, Češka, Madžarska, Poljska, Romunija, Slovaška in Slovenija) ter Belgije, kot naslednje predsedujoče Svetu EU kakor tudi predstavniki inštitucij EU in regionalnih organizacij.Srečanje se bo začelo 11. decembra 2023 z neformalno večerjo članov delegacij. Delovni del srečanja bo potekal 12. decembra 2023 in bo v prvem panelu namenjen razpravi o prihodnosti Schengena in poti naprej. V drugem delu srečanja bo potekala razprava o ukrepih za uspešno naslavljanje problematike tihotapljenja migrantov in s tem povezanega sodelovanja s tretjimi državami ter stalni izmenjavi operativnih informacij na področju preprečevanja, odkrivanja in preiskovanja kaznivih dejanj. Nato bo sledil bo še pregled aktualnih dosjejev v EU, ki so pomembni za države članice SF.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: /**(Samo če izberete DA pod točko 6.a.)/ |
| **7.b Predstavitev ocene finančnih posledic pod 40.000 EUR:** Konference se bo po predvidevanjih udeležilo do petdeset oseb. Predvideni stroški organizacije Ministrstva za notranje zadeve bodo znašali do 40.000 EUR in zajemajo namestitve in prehrano udeležencev, potne stroške, najem konferenčnih dvoran in tehnične opreme ter stroške tolmačev. Sredstva so zagotovljena v okviru materialnih stroškov ministrstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo ne vpliva na pristojnosti, delovanje ali financiranje občin, zato usklajevanje z občinami ni potrebno. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti pri pripravi gradiva ni potrebno. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Boštjan Poklukar** **minister** |

**Informacija o organizaciji srečanja ministrov za notranje zadeve držav članic Salzburškega foruma, Brdo pri Kranju 11. in 12. december 2023**

1. **Namen srečanja:**

Ministrstvo za notranje zadeve bo v okviru svojega predsedovanja Sazlburškemu forumu 11. in 12. decembra 2023 na Brdu pri Kranju organiziralo srečanje ministrov za notranje zadeve držav članic Salzburškega foruma.

Salzburški forum (SF) je bil ustanovljen na podlagi avstrijske iniciative leta 2000. Države članice so Republika Avstrija, Republika Bolgarija, Češka republika, Republika Hrvaška, Madžarska, Republika Poljska, Romunija, Slovaška republika in Republika Slovenija.

Sodelovanje znotraj SF je osredotočeno na okrepitev operativnega sodelovanja v srednji Evropi, skupno lobiranje pri pripravi politik EU in implementacijo skupne zunanje strategije SF s posebnim poudarkom na sosednjih državah. Znotraj te skupine dobro delujejo različne delovne skupine, poleg tega pa je podpisanih več sporazumov. SF se posveča tudi dobremu sodelovanju na schengenskih mejah in skupnemu nastopanju pri lobiranju za mesta v institucijah EU.

Na srečanje bodo vabljeni ministri za notranje zadeve Salzburškega foruma ter Belgije, ki bo naslednja predsedujoča Svetu EU. Vabljeni bodo tudi predstavniki inštitucij EU in regionalnih organizacij.

1. **Program srečanja:**

Srečanje se bo začelo 11. decembra 2023 z neformalno večerjo članov delegacij. Delovni del srečanja bo potekal 12. decembra 2023 in bo v prvem panelu namenjen razpravi o prihodnosti Schengena in poti naprej. V drugem delu srečanja bo potekala razprava o ukrepih za uspešno naslavljanje problematike tihotapljenja migrantov in s tem povezanega sodelovanja s tretjimi državami ter stalni izmenjavi operativnih informacij na področju preprečevanja, odkrivanja in preiskovanja kaznivih dejanj. Nato bo sledil bo še pregled aktualnih dosjejev v EU, ki so pomembni za države članice SF.

1. **Obrazložitev:**

Ministrstvo za notranje zadeve bo v okviru svojega predsedovanja Sazlburškemu forumu 11. in 12. decembra 2023 na Brdu pri Kranju organiziralo srečanje ministrov za notranje zadeve držav članic Salzburškega foruma. Srečanje organizira vsakokratno predsedstvo Salzburškega foruma.

Slovensko predsedstvo bo na srečanju obravnavalo aktualne tematike s področja notranjih zadev.

Eden večjih aktualnih izzivov s področja notranjih zadev je nedvomno zagotavljanje dobrega delovanja schengenskega območja. Zadnji dogodki in stanje v naši soseščini, s katerim so deloma povezane tudi odločitve vse večjega števila držav članic o začasni ponovni uvedbi nadzora na notranjih mejah, kažejo, da se morda oddaljujemo od Schengena. Srečanje namenjeno razpravi o prihodnosti Schengenskega območja, z vidika držav članic Salzburškega foruma.

Ministri bodo obravnavali tudi problematiko čezmejnega organiziranega kriminala, ki ostaja ključna grožnja za dobro delovanje schengenskega območja. Trenutno stanje nezakonitih migracij v EU nas opozarja na potrebo po učinkovitih in uspešnih strategijah ter orodjih za naslavljanje boja proti tihotapljenju migrantov, kot pomembnega elementa v boju proti delovanju tihotapskih združb. V razpravi bodo ministri spregovorili o ukrepih za uspešno naslavljanje nezakonitih migracij tako z vidika pomena pravočasne izmenjave kvalitetnih operativnih informacij in krepitve sodelovanja s tretjimi državami.

Srečanje bo tudi priložnost za bilateralne pogovore med udeleženci.

1. **Delegacija Republike Slovenije:**
* Boštjan Poklukar, minister za notranje zadeve,
* Nataša Hvala Ivančič, Ministrstvo za notranje zadeve, vodja Kabineta ministra,
* Suzana Ivanović, Ministrstvo za notranje zadeve, vodja Službe za evropske zadeve in mednarodno sodelovanje.